Go oketsega ga boima jwa mmele. Mosadi yo o moimana ga a tshwanela go tshwenyega thata ka boima jwa gagwe jwa mmele. Go ya ka Krause’s Food, Nutrition and Diet Therapy, go na le makgetlho a le 40 a gore losea lo lo sa tswang go belegwa lo lo nang le boima jo bo kwa tlase jwa mmele le swe fa le bapisiwa le losea lo lo sa tswang go belegwa lo lo nang le boima jo bo siameng jwa mmele. Kafa letlhakoreng le lengwe, go ja thata o re o jesa le ngwana le gone go ka baka boima jo bo feteletseng jwa mmele. Go oketsega ga boima jwa mmele ka tsela e e tshwanetseng mo go bonalang sentle ka kgwedi ya bonè ya boimana jwa mosadi—go supa gore mosadi yo o moimana o ja selekanyo se se siameng sa dijo tse a di tlhokang thata mo mmeleng wa gagwe. *